
  Pre moju manželku Elizabeth amôjho syna Romana.

  Keď mám vás dvoch po svojom boku,

  vždy sa cítim ako najbohatší človek na svete.


  


  


  PROLÓG


  Cesta života


  „KÝM TVOJI RODIČIA ZOMRÚ, uvidíš ich ešte pätnásťkrát.“


  Vtejto knihe si prečítate príbeh otom, ako mi tieto prosté slová zmenili život aako môžu zmeniť ten váš.


  Vjeden teplý kalifornský večer vmáji 2021 som šiel na pohárik so starým priateľom. Keď sme sa usadili pri stole, opýtal sa ma, ako sa mám. Najprv som len sucho odvetil, ako to býva zvykom: „Dobre. Som zaneprázdnený!“ Povedal som to sneúmyselným ironickým podtónom, typickým pre túto modernú dobu, vktorej akoby bolo poctou byť zaneprázdnený – ako keby mal byť človek hrdý na to, že zažíva väčší stres. Keď som mu položil rovnakú otázku, nesnažil sa mi dokázať, že on toho má ešte viac, ako to už ľudia robievajú. Povedal, že „si robí čas na dôležité veci“, pretože mu vlani ochorel otec. Táto nečakaná zraniteľnosť za jeho slovami zmenila charakter nášho rozhovoru. Už to nebola typická konverzácia ľudí, ktorí sa stretli po dlhšom čase. Vďaka jeho slovám nadobudla nový rozmer, ktorý som bez odporu prijal. Podotkol som, že život vKalifornii mi začína do duše vnášať nepokoj, keďže som tak ďaleko od svojich starnúcich rodičov žijúcich na východnom pobreží.


  Tieto nezvyčajne úprimné emócie vyústili do rozhovoru, ktorý zmenil priebeh môjho nasledujúceho života:


  PRIATEĽ: Ako často sa stretávaš srodičmi?


  JA: Teraz asi tak raz za rok.


  PRIATEĽ: Akoľko majú rokov?


  JA: Šesťdesiatpäť.


  PRIATEĽ: Takže kým tvoji rodičia zomrú, uvidíš ich ešte pätnásťkrát.


  Akoby ma obliali studenou vodou.


  Musel som sa zhlboka nadýchnuť, aby som inštinktívne nezareagoval nahnevane. Bol to starý priateľ, ktorého moji rodičia dobre poznali. Nechcel byť necitlivý – bola to len… matematika. Priemerná dĺžka života je približne osemdesiat rokov. Moji rodičia mali šesťdesiatpäť astretávali sme sa raz ročne. Matematicky to znamenalo, že kým odídu, uvidím ich ešte pätnásťkrát.


  Tieto počty ma zlomili. Život mi zmenila práve matematika.


  NESPRÁVNY ZÁPAS


  Moje narodenie bolo výsledkom nepravdepodobného stretu dvoch svetov – odmietanie spoločenských obyčají mám teda vDNA. Moja matka Lakshmi Reddy, ktorá sa narodila avyrastala vindickom meste Bangalúr, nastúpila vroku 1978 sjednosmernou letenkou na lietadlo avybrala sa študovať na Mount Holyoke College vSouth Hadley vštáte Massachusetts. Jej rodičia sa pochopiteľne obávali, že sa domov už nevráti. Známi im totiž povedali, že sa určite zoznámi snejakým Američanom, zamilujú sa do seba avybudujú si život vtej ďalekej krajine. Mali pravdu.


  Môj otec sa narodil avyrastal vžidovskej rodine vnewyorskom Bronxe. Jeho panovačný otec mu dopredu nalinajkoval život. Mal sa oženiť so židovkou, usadiť sa anájsť si stabilnú prácu vakademickej obci. Našťastie pre mňa to osud (ak vniečo také veríte) zariadil inak.


  Vjednom zlomovom okamihu, ktorý by bol vhodným námetom na film, sa im vroku 1980 skrížili cesty vknižnici Princetonskej univerzity, kde moja matka pracovala, aby mala zčoho financovať svoje magisterské štúdium. Otec vtom čase dokončoval svoju dizertačnú prácu. Keďže jej rodičia so svojimi obavami boli vzdialení 15000kilometrov, nabrala odvahu apozvala ho na rande. Môj otec, ktorý nikdy neokolkoval, jej na zmrzline povedal: „Moja rodina nás nikdy neprijme.“ Matku tak vykoľajilo, že použil slovo nás, že si význam jeho slov vôbec neuvedomila.


  Bohužiaľ, mal pravdu. Otcova rodina zrôznych dôvodov, ktoré sa dnes zdajú byť nepochopiteľné, ich rodiaci sa vzťah neprijala. Dospelo to až do takého bodu, že bol napokon nútený vybrať si medzi rodinou amojou matkou. Sotcovými rodičmi som sa nikdy nestretol aani on ich už nikdy viac nevidel, ale odkaz jeho rozhodnutia – uprednostniť skutočnú lásku pred všetkým ostatným – pripravil pôdu pre svet, do ktorého som sa narodil.


  Moje detstvo araná dospelosť sa niesli vduchu neotrasiteľného monotónneho úsilia odosiahnutie učebnicovej definície úspechu. Vškole sa mi darilo, aj keď moja vnímavá matka indického pôvodu si to možno nemyslela. Ešte aj dnes sa ma pýta: „Prečo neskúsiš medicínu?“ Ja som však bol mysľou vždy na baseballovom ihrisku. Vďaka prirodzeným schopnostiam aneskutočnému množstvu tvrdej práce som získal štipendium na Standfordovej univerzite ako nadhadzovač. Nikdy nezabudnem na výraz vjej tvári, keď som jej to povedal. Nechcela uveriť, že jej neschopného syna, ktorý večne hrá baseball anikdy sa neučí, prijali na Standford. Ten pohľad stál za to.


  Keď som letel do Kalifornie, sníval som oskvelej kariére profesionálneho baseballového hráča. Tieto ambície mi však prekazilo zranenie ramena vprvom ročníku aja som bol nútený zvyknúť si na prednáškovú miestnosť anaplánovať si inú budúcnosť. Problémom bolo, že som netušil, ako by mala vyzerať.


  Aby som na to prišiel, urobil som niečo, čo som vtedy považoval za prirodzené pre ambiciózneho mladého človeka – išiel som za najbohatšími ľuďmi, akých som poznal, avypytoval sa ich na to, čo robia aako by som sa ktomu mohol dostať aj ja. Živo si spomínam na rozhovor srodinným priateľom, ktorý zbohatol na investíciách. Tento rozhovor ma veľmi ovplyvnil. Odporučil mi, aby som hneď po škole nastúpil do investičnej firmy. Jeho návod bol jednoduchý: „Hneď vprvý rok zarobíš stotisíc dolárov, krátko na to päťstotisíc akeď budeš mať tridsať, budeš zarábať toľko peňazí, že nebudeš vedieť, čo snimi.“ Znelo to veľmi dobre, no bolo potrebné, aby platil základný predpoklad – peniaze priamo povedú kúspechu ašťastiu.


  Aby som to objasnil, musím povedať, že neviem, kedy presne som si osvojil túto myšlienku. Otec pracoval na akademickej pôde amatka mala malú firmu. Nikdy sme netrpeli nedostatkom, no určite sme neboli bohatí. Teda určite nie až takí bohatí, že by rodičia „zarábali toľko peňazí, že by nevedeli, čo snimi“. Keď som bol malý, mal som jedného veľmi bohatého kamaráta. Býval vohromnom dome, mal všetky najnovšie hračky anajnovšie anajlepšie športové vybavenie. Závidel som mu jeho život. Nikdy som sa ho neopýtal, či ho všetky tie veci robia naozaj šťastným – či by vymenil večeru od šéfkuchára, ktorú zjedol sám, za jedlo zdonáškovej služby pri stole obklopenom láskou. Počas mojich bakalárskych štúdií hodnotili vynikajúci študenti človeka neraz podľa toho, akú štedrú ponuku dostal od spoločnosti Goldman Sachs alebo McKinsey. Môžem teda sistotou povedať, že keď som bol pripravený na vstup do skutočného života, môj základný predpoklad oúspechu ašťastí vo mne už bol pevne zakorenený.


  Ľudia často citujú slová Marka Twaina, ktorý povedal: „Problémy nám nespôsobuje to, čo nevieme, ale to, čo si myslíme, že vieme, no vskutočnosti je to inak.“ Keď som dal na radu rodinného priateľa aprijal miesto vKalifornii, kde som mal vprvom roku zarobiť šesťcifernú sumu, sistotou som vedel, že je to začiatok mojej cesty kdobrému životu – že keď budem práci venovať čas, nakoniec tú budúcnosť bez stresu, plnú peňazí ašťastia, dosiahnem.


  To, čo som sistotou vedel, nakoniec tak nebolo, len som si to vtedy ešte neuvedomil. Vtridsiatke som splnil každý ukazovateľ toho, čo podľa mňa vtedy znamenalo byť úspešný. Mal som dobre platenú prácu, titul, dom, auto – všetko. Ale vo vnútri som sa cítil nesvoj. Začal som si myslieť, že so mnou niečo nie je vporiadku. Roky som tvrdo pracoval, robil nadčasy azdalo sa mi, že idylický úspech mám na dosah. Po každom kúsku, ktorý som prešiel, som si hovoril, že ma od tej idyly delí už len jeden bonus, jedno povýšenie či jedna fľaša kvalitného vína.


  Potom som si jedného dňa uvedomil, že som to všetko dosiahol. Vmysli sa mi vynárala jediná otázka: Je toto ono?


  Nesprávny predpoklad, že vďaka dosiahnutiu nejakého medzníka alebo cieľa budeme mať vživote pretrvávajúci pocit satisfakcie aspokojnosti, je falošná predstava osplnení cieľa. Mylne predpokladáme, že keď dôjdeme do svojho cieľa, konečne pocítime, že sme ho splnili. Mal som tridsať rokov azarábal som milióny dolárov. Splnil som svoj cieľ. Ale očakávaný pocit šťastia anaplnenia sa nedostavil. Namiesto neho som pociťoval dobre známy strach ztoho, že budem musieť robiť viac, že nebudem mať nikdy dosť.


  Pokojne sa stavím, že nie som jediný, kto má túto skúsenosť. Koľkokrát sa zveci, oktorej snívalo vaše mladšie ja, stal po jej získaní objekt vašich sťažností? Nadávate, že dom, po ktorom ste túžili, je príliš malý apotrebuje rekonštrukciu. Neviete sa dočkať, kedy predáte svoje vysnívané auto, pretože je neustále vservise. Kedysi vám pri pohľade na váš snubný prsteň zažiarili oči, no dnes je potrebné ho vymeniť, pretože má množstvo nedokonalostí.


  Čo je ešte horšie, neustála snaha dosiahnuť viac ma zaslepila anevidel som krásu, ktorú som mal pred sebou. Vjednej zbájok, ktorá je súčasťou Platónových prvotín, sa filozof Táles zMilétu vobsesii prechádza ahľadí na hviezdy, až nakoniec spadne do studne, lebo ju nevidel. Vzávere tejto bájky, ktorú neskôr zveršoval Jean de La Fontaine, sa píše:


  Koľkí ľudia, vidiečania imešťania,


  zanedbajú svoje dôležité úlohy


  avsnahe orekonštrukciu


  zbúrajú skutočný dom,


  aby si postavili vzdušný zámok?[1]


  Naháňal som sa za tým vzdušným zámkom anevidel som, že búram svoj skutočný dom – pre nedostatok spánku apohybovej aktivity sa mi zhoršilo zdravie, moje vzťahy trpeli tým, že som nemal energiu, aako mi jasne ukázala krutá matematika môjho priateľa, čas stými, ktorých som miloval, bol ohraničený arýchlo sa míňal.


  Moja honba za peniazmi aničím iným ma pomaly asystematicky oberala onapĺňajúci život.


  Keď som tam vten teplý májový večer sedel apo odchode môjho priateľa narýchlo vypil ešte zopár pohárikov, sistotou som vedel, že sa niečo musí zmeniť. Uprednostnil som jednu vec na úkor všetkého.


  Navonok sa zdalo, že vyhrávam, no ak má víťazstvo takúto príchuť, tak som zrejme hral nesprávny zápas.


  PROBLÉM SVÝSLEDKOVOU TABUĽOU


  Najväčšie objavy vživote nie sú výsledkom nachádzania správnych odpovedí, ale kladenia správnych otázok.


  Ak som teda hral nesprávny zápas, ktorý bol ten správny?


  Touto otázkou sa začala moja cesta kobjavovaniu. Musel som definovať správny zápas – taký, ktorý by naozaj viedol kživotu, aký som chcel. Prečítal som všetko, čo sa mi dostalo do rúk. Stovky kníh adesaťtisíce strán. Myslel som si, že by mi to mohlo pomôcť nájsť cestu zbludiska, vktorom som sa ocitol. Boli to staré aj moderné príručky osvojpomoci, biografie významných mužov ažien histórie, náboženské texty, epické diela rôznorodých kultúr alegendárne príbehy ohrdinoch.


  Pri čítaní však zistíte, že na to, aby ste pochopili niečo hlboko ľudské, sa musíte ponoriť do ľudských skúseností.


  Viedol som rozhovory sľuďmi zo všetkých oblastí života. Vyhľadával som ich. Lietal som za nimi. Sedel som snimi. Počúval ich. Od čerstvých absolventov univerzít po generálnych riaditeľov firiem, ktoré časopis Fortune zaradil medzi 100najlepších spoločností sveta. Od rodičov, ktorí zostali doma, aby vychovávali svoje deti, po ľudí, ktorí mali niekoľko zamestnaní, aby vyžili. Od profesionálnych športovcov svečne zbalenými kuframi po ľudí pracujúcich za smiešnu mzdu vlyžiarskych strediskách, len aby sa mohli stále lyžovať, adigitálnych nomádov. Od životných koučov aduchovných vodcov po pracovníkov vtovárňach aautomechanikov. Stal sa zo mňa študent ľudských skúseností.


  Strávil som hodiny sčlovekom, ktorý sa nevedel spamätať zo straty svojej manželky. Ostal sám smalou dcérkou amusel sa vyrovnať so žiaľom. Povedal mi, že spoznal hĺbku lásky, ktorá je dostupná nám všetkým. Zblížil som sa smladým dvadsaťosemročným mužom, ktorý mal práve nastúpiť do svojej vysnívanej práce. Diagnostikovali mu nádor na mozgu, ktorý sa nedal operovať. Jeho plány sa teda úplne zmenili abol nútený prehodnotiť svoje očakávania. Boli na míle vzdialené tým pôvodným. Rozprával som sa sčerstvou mamičkou. Bolo pre ňu ťažké zladiť kariéru asvoje ambície vúlohe matky. Funkcia generálnej riaditeľky apovinnosti jej výrazne bránili vnaplnení snahy oto, aby so svojím synom prežila čo najviac spoločných chvíľ. Robil som rozhovor smužom, ktorého krátko predtým prepustili po dvadsiatich piatich rokoch zväzenia. Úplne ma vykoľajili jeho slová otom, že čas má dynamický, kolísavý charakter, ako aj oschopnosti vydržať, ktorú získal vďaka hľadaniu vyššieho duchovného zmyslu života. Stretol som sa so štyridsaťšesťročným holičom, ktorý mi so širokým úsmevom povedal: „Viem zaplatiť účty akaždý rok vziať manželku adcéry na dve dovolenky. Čo vám poviem, som bohatý človek.“ Bol som na obede sdeväťdesiatročnou ženou, ktorá sa práve rozhodla, že začne maľovať. Srdečne sa usmievala pri svojich slovách otom, že žije vďaka tvorivosti akomunite. Hovoril som snespočetným množstvom mladých ľudí, ktorí uvažovali, ako budú počas prvých rokov svojej kariéry čeliť tlaku očakávaní rodiny aspoločnosti, ak chcú zároveň dosiahnuť to, čo pre nich má zmysel. Sedel som sotcom, ktorému tragicky zahynuli synovia – dvojičky. Jeho smútok len ťažko pochopíme. On však našiel liek na svoje rany adokonca aj radosť zkaždodenných prechádzok vprírode.


  Počas každého rozhovoru som si vytváral vnútorný obraz, ako mi to odporučil môj mentor. Zatvor oči apredstavuj si, ako by vosemdesiatke (alebo vstovke, ak máš deväťdesiat!) vyzeral tvoj ideálny deň. Živo si ho vizualizuj. Čo robíš? Ským si? Kde si? Ako sa cítiš? Toto cvičenie vás donúti mať pred sebou svoju ideálnu budúcnosť. Vytvára osobnú definíciu úspešného života, ktorú môžete použiť na analyzovanie svojho súčasného konania, aby ste dosiahli požadovaný výsledok.


  Pomocou tohto cvičenia, stoviek kníh atisícov hodín rozhovorov plných úsmevov, sĺz, smiechu aticha som dospel kúžasnému zisteniu:


  Všetci chceme to isté – aspeniazmi to má len veľmi málo spoločné.


  Ideálna budúcnosť mladého podnikateľa, starej dôchodkyne, čerstvej mamičky aj človeka, ktorého deti vyleteli zhniezda, bohatého advokáta aj učiteľa zastupujúceho strednú triedu má pozoruhodne veľa spoločných čŕt:


  čas, ľudia, účel, zdravie.


  Každý jeden človek, ktorý prešiel týmto cvičením, mal bez výnimky vo svojom ideálnom dni vbudúcnosti nejakú kombináciu týchto pilierov. Tráviť čas so svojimi blízkymi, venovať sa činnostiam, ktoré vytvárajú účel acieľ, so zdravou mysľou, telom aduchom.


  Peniaze umožňovali splnenie týchto cieľov, neboli však samotným cieľom.


  Keď som si to uvedomil, zrazu mi to došlo – nehral som nesprávny zápas. Vskutočnosti som hral zápas nesprávne.


  Problémom bola výsledková tabuľa.


  Naša výsledková tabuľa je pokazená. Núti nás obmedzovať meranie bohatstva, úspechu, šťastia anaplnenia výlučne na peniaze. Apritom záleží na tom, čo meriame. Ako hovorí slávny výrok, ktorý sa často pripisuje guruovi manažmentu rakúskeho pôvodu Petrovi Druckerovi: „Človek sa venuje tomu, čo meria.“ Znamená to, že veličiny, ktoré meriame, sa stávajú našou prioritou. Inými slovami, dôležitá je výsledková tabuľa, pretože nám diktuje naše konanie, teda to, ako zápas hráme.


  Výsledková tabuľa vám možno hovorí, že vyhrávate, no problémy číhajú za rohom:


  * čas vám preniká medzi prstami;


  * máte trhliny vo vzťahoch;


  * váš pocit zmysluplnosti (životné poslanie) arast slabnú;


  * vaša fyzická vitalita sa zhoršuje.


  Zlá výsledková tabuľa, zlé konanie. Ak počítame len peniaze, bude sa okolo nich točiť všetko, čo robíme. Zápas budeme hrať nesprávne.


  Keď tabuľu opravíme, aby ukazovala naše bohatstvo vširších súvislostiach, aj naše činy budú komplexnejšie. Zápas budeme hrať správne. Správna výsledková tabuľa, správne konanie.


  Stýmto poznaním na pamäti som sa vydal na cestu vytvárania nového nástroja, ktorým by sme mohli merať naše životy. Nástroj založený na nadčasových pilieroch, ktoré sa neustále opakovali vknihách, rozhovoroch askúsenostiach – čas, ľudia, zmysluplnosť, zdravie. Nestačilo vedieť, že tieto piliere sú dôležité. Potreboval som nájsť spôsob, ako ich zmerať – ako sledovať svoj pokrok aposudzovať vplyv môjho každodenného konania na ich budovanie.


  Táto kniha je opisom tejto cesty.


  Je určená vám bez ohľadu na to, kto ste avakej fáze života sa nachádzate:


  Mladí absolventi univerzity snažiaci sa uprednostniť svoju kariéru vkontexte všetkého ostatného vživote. Čerstvé mamičky zápasiace sotázkou, ako dosiahnuť rovnováhu medzi ambíciami vpracovnom živote atúžbou stráviť čo najviac času so svojím malým dieťaťom. Dôchodcovia premýšľajúci otom, ako prežijú poslednú tretinu svojho života. Ostrieľaní vedúci pracovníci, ktorí sa začínajú pýtať, či všetky tie obete stoja za to. Prisťahovalci usilujúci sa využiť pracovné možnosti vnovej krajine avyrovnať sa sodlúčením od rodiny. Mladí oteckovia prežívajúci najlepšie roky svojej kariéry, počas ktorých im zároveň odrastajú deti. Vychádzajúce hviezdy firiem vyrovnávajúce sa spotrebou robiť nadčasy asúčasne túžbou nájsť si životného partnera. Ľudia vstrednom veku, ktorým deti už vyleteli zhniezda akladú si otázku, ako si spoločne vybudovať novú fázu života.


  Váš pohľad na príbehy, otázky arámce vtejto knihe bude síce jedinečný, nástroje sú však univerzálne.


  Kniha 5 druhov bohatstva ponúka nový spôsob merania správnych vecí, prijímania lepších rozhodnutí aplánovania cesty kbohatstvu, úspechu, šťastiu anaplneniu. Dôležité je, že zároveň vás bude sprevádzať princípmi, myšlienkami, systémami arámcami, ktoré sa dajú veľmi dobre využiť aumožnia vám kráčať za týmito cieľmi.


  Bude to cesta – môžete sa na ňu však vydať dnes aváš svet sa môže zmeniť rýchlejšie, než si dokážete predstaviť.


  Už otýždeň sa do toho môžete pustiť. Omesiac uvidíte apocítite dôsledky. Orok bude všetko inak.


  Za jeden rok sa môže zmeniť celý váš život. Nie za desať, päť či tri. Za jeden. Jeden rok, vktorom si budete klásť tie správne otázky. Jeden rok, počas ktorého budete merať tie správne veci aspravíte znich svoju prioritu. Jeden rok sústredených každodenných snáh osprávne konanie.


  Verte mi, zažil som to.


  V máji 2021 som sa potichu trápil, mal som pokazenú výsledkovú tabuľu anesprávne priority, ktoré ma pomaly dostávali do bodu, zktorého niet návratu.


  Otýždeň som sa do toho pustil. Smanželkou sme mali hlboký abolestivý rozhovor otom, ako chceme merať svoje životy, azhodli sme sa na prioritách ahodnotách, ktoré by nás posúvali vpred.


  Omesiac som uvidel apocítil dôsledky. Prijal som ťažké, ale dôležité rozhodnutie, že sa vydám na novú profesionálnu dráhu, ktorá sa bude orientovať na vyšší zmysel spočívajúci vo vytváraní pozitívneho vplyvu. Mojou prioritou sa znovu stalo zdravie. Začal som sa zaoberať nudnými základnými princípmi pohybu, stravovania aspánku. Najdôležitejšie však bolo, že sme smanželkou predali náš dom vKalifornii apresťahovali sa na východné pobrežie, teda bližšie knašim rodičom. Vďaka tomuto rozhodnutiu sa tvrdá realita slov „kým tvoji rodičia zomrú, uvidíš ich ešte pätnásťkrát“ stala spomienkou na môj bývalý život.


  Orok bolo všetko inak – celý môj život sa zmenil. Darilo sa mi vnovom podnikaní, ktoré ma nabíjalo energiou aumožňovalo mi chodiť denne na niekoľko prechádzok. Dokázal som si nájsť čas na celý rad zdravých návykov asústredil som sa na projekty aľudí, ktorí mi robili radosť. Krátko po našom presťahovaní do nového domova vNew Yorku sme sa dozvedeli, že manželka čaká dieťa, hoci vKalifornii sme sa oto márne snažili. Náš syn Roman sa narodil 16.mája 2022. Keď sme sa vracali znemocnice, už zdiaľky som videl, ako nás pred domom čakajú všetci štyria Romanovi starí rodičia. Všetci ho snadšením chceli privítať doma – privítať nás doma.


  Vjedno teplé piatkové popoludnie ešte vten mesiac som bol sRomanom na prechádzke. Na chodníku ma zastavil nejaký starý muž. Povedal: „Pamätám si, ako som tu stál so svojou dcérou, keď sa práve narodila. Už je to štyridsaťpäť rokov. Pôjde to rýchlo, vážte si tie chvíle.“ Veľmi ma to zasiahlo. Nasledujúce ráno som sa zobudil apriniesol si syna do postele. Manželka ešte pokojne spala. Bolo skoro ado našej spálne práve začali prenikať prvé záblesky jarného slnka. Pozrel som sa naňho. Oči mal zatvorené, na perách spokojný úsmev. Vtejto chvíli sa ma zmocnil intenzívny pocit – som vcieli. Prvýkrát vživote som nechcel nič viac.


  Toto mi stačilo.


  Nikdy nedovoľte, aby ste vsnahe dosiahnuť niečo viac nevnímali krásu toho, čo vám stačí.


  Moje meno Sahil znamená „koniec cesty“. Táto kniha je pre mňa medzníkom. Bol to koniec mojej prvej cesty. Zrazu bolo všetko možné, pretože som odmietol pokazenú výsledkovú tabuľu azameral svoj život na novú. Na nasledujúcich stranách vám ukážem, ako môžete urobiť to isté.


  Bude to cesta vášho života. Dúfam, že si ju užijete.


  


  


  Plánovanie

  vysnívaného

  života

  Tisíc rokov múdrosti


  Čo by ste poradili svojmu mladšiemu ja?


  KONCOM ROKA 2022 som počas svojho každoročného narodeninového rituálu položil túto otázku asi tuctu ľudí vo veku najmenej osemdesiat až deväťdesiat rokov. Každý rok sa venujem novému a(dúfajme) zaujímavému cvičeniu, ktoré ma núti premýšľať arozvíjať sa. Vpredchádzajúcich rokoch som vtento deň písaval ďakovné listy rodine apriateľom, šiel na dvanásťhodinovú tichú prechádzku apokúšal sa zdolať vlastnú verziu misogi (japonského rituálu spočívajúceho vo vykonávaní činnosti, ktorá je taká náročná, že jej benefity budete pociťovať počas celého zvyšku roka).


  Rok 2022 bol však iný.


  Keď sa mi vmáji narodil syn, zmenilo to môj vzťah so základnou realitou, ktorou je čas. Sledovanie jeho plynutia – vkaždodenných zmenách aj vprotiklade medzi novým životom astarobou mojich rodičov, ktorú som si náhle uvedomil –, vo mne vyvolalo zápas so samotnou jeho podstatou.


  Rozhodol som sa skúmať múdrosť času pomocou rozhovorov stými, ktorí žili podstatne dlhšie než ja. Keď som si kedysi plánoval svoj život, moje naivné mladšie ja si pýtalo rady od najbohatších ľudí, ktorých som poznal. Moje staršie a(o niečo) osvietenejšie ja sa vsnahe urobiť to isté obrátilo so žiadosťou oradu na najmúdrejších ľudí, ktorých som poznal. Zaujímal ma pohľad starších ľudí na to, čo sa vživote naučili.


  Čo oľutovali? Kde zišli zo správnej cesty? Čo ich dlhodobo tešilo anapĺňalo? Ktoré odbočky sa ukázali byť lepšie než pôvodná trasa? Čo sistotou vedeli anakoniec to tak nebolo?


  Čo ztoho, čo vedia teraz vdeväťdesiatke, by radi vedeli, keď mali tridsať?


  Viedol som rozhovory srôznorodou skupinou ľudí, ktorí ma fascinovali. Videohovor smojou deväťdesiatštyriročnou babkou zIndie, ktorá sa narodila ako princezná vmalom kráľovstve, skôr než jej rodinu vyhnali britskí kolonizátori, ma obohatil otúto krásnu myšlienku: „Nikdy sa neboj smútku, pretože obvykle sedáva hneď vedľa lásky.“ Deväťdesiatosemročný rodinný priateľ, ktorý bol hollywoodskym spisovateľom, mi poslal e-mail so slovami, ktoré sa mi páčili zo všetkého najviac: „Hlas zvyšuj len počas loptovej hry, nikdy inokedy.“ Jeho osemdesiatosemročná manželka, niekdajšia seriálová hviezda, ktorú spoznal pri natáčaní ašialene sa do nej zamiloval, dodala: „Nájdi si dobrých priateľov araduj sa znich, pretože človek je bohatý vtedy, keď je milovaný amiluje.“ Osemdesiatročný otec môjho blízkeho priateľa mi poslal textovú správu, vktorej vyjadril ľútosť nad tým, že jeho telo spribúdajúcimi rokmi chradne: „Správaj sa ksvojmu telu ako kdomu, vktorom budeš musieť bývať ďalších sedemdesiat rokov.“ Ďalej napísal: „Ak sa stretneš smalým problémom, daj veci do poriadku. Zmalých problémov sa totiž časom stávajú veľké. Platí to rovnako oláske, priateľstvách, zdraví aj domove.“ Jeden deväťdesiatdvaročný muž, ktorý práve prišiel osvoju milovanú ženu, sktorou prežil sedemdesiat rokov, povedal niečo, čo nám obom vohnalo slzy do očí. Bol to jeho poetický opis ich spoločného večerného rituálu: „Každý večer pred spaním povedz svojej partnerke, že ju miluješ. Jedného dňa zistíš, že druhá strana postele je prázdna abudeš si priať, aby si jej to mohol povedať.“ Ako sposlednou som sa rozprával sdeväťdesiatštyriročnou pratetou jedného zmojich najlepších priateľov. Vyslovila krásnu myšlienku, ktorá tieto rozhovory uzavrela: „Keď pochybuješ, miluj. Svet vždy dokáže využiť viac lásky.“


  Niektoré odpovede boli humorné avtipné („Tancuj na svadbách, kým si nezoderieš nohy.“), iné veľmi dojemné („Nikdy nenechaj zničiť dobré priateľstvo.“). Niektoré obsahovali bežné myšlienky, ktoré sa roky opakujú („Nikdy nezabudni, že sa ti vždy podarilo zvládnuť zlé chvíle.“). Ďalšie boli originálne apredstavovali dôvod na zamyslenie („Ľútosť vdôsledku nečinnosti bolí vždy viac než ľútosť vyvolaná konaním.“). Múdre slová týchto ľudí boli výsledkom 1042rokov skúseností.


  

  



  Koniec ukážky

